སློབ་སྔོན་སློབ་གསོའི་ངོ་བོ་ཅི་ཡིན་ཞེ་ན།འདིའི་ཐས་ལ་ད་ལྟ་གླེང་ཕྱོགས་ཁ་ཤས་ཡོད་པ་ནི།སློབ་སྔོན་སློབ་གསོ་ནི་བྱིས་པ་རྣམས་སློབ་ཆུང་གི་སློབ་གསོར་འཕྲོད་དུ་འཇུག་པ་སྟེ་སློབ་ཆུང་གི་སློབ་གསོ་མྱོང་བར་གྲ་སྒྲིག་བྱེད་རྒྱུ་དེ་ཡིན་ཟེར་བས།སློབ་སྔོན་སློབ་གསོ་དང་སློབ་གྲྭའི་སློབ་གསོ་གཉིས་བར་གྱི་འབྲེལ་བ་འདི་ནས་བྱུང་ཡོད་དེ།འདི་ནི་རྒྱལ་ཡོངས་སུ་སློབ་སྔོན་སློབ་གསོ་སྔོན་ལས་ཀྱང་མདུན་དུ་བསྙེགས་ནས་བྱིས་པ་ཁང་དེ་སློབ་ཆུང་ཅན་དུ་བསྒྱུར་བའི་གཞི་རྩའི་རྒྱུ་རྐྱེན་ཡིན།དོན་དངོས་སུ་འདི་ནི་སློབ་སྔོན་སློབ་གསོའི་ལྟ་ཚུལ་གྱི་གནད་དོན་གྱིས་གཏན་ལ་ཕབ་པ་ཞིག་ཡིན་ལ།སློབ་སྔོན་སློབ་གསོའི་ལྟ་ཚུལ་འདིས་ད་ལྟའི་སློབ་གསོའི་ལམ་ལུགས་ཀྱིས་བྱིས་པའི་སློབ་གསོར་བསམ་གཞིགས་གཏོང་བ་དང་།བྱིས་པའི་སློབ་གསོར་ཞིབ་བསྡུར་བྱེད་པ།བྱིས་པའི་སློབ་གསོར་ཚད་གཞི་འཇོག་པ་རེད།འདི་འདྲའི་སློབ་གསོའི་ལྟ་ཚུལ་དུ།དོན་དངོས་སུ་སློབ་སྔོན་སློབ་གསོ་དང་།བྱིས་པའི་སློབ་གསོ།བྱིས་པའི་བལྟོས་བཅས་ཀྱི་རང་རྐྱ་འཕེར་བའི་འཇིག་རྟེན་ཞིག་མེད་པ་རེད།